लोकपाल पर विपक्ष ने सहयोग नहीं किया : कांग्रेस  
कानून मंत्री सलमान खुर्शीद ने बीजेपी पर निशाना साधते हुए कहा कि लोकपाल पर बीजेपी सेंस ऑफ हाउस के खिलाफ प्रस्ताव क्यों ले कर आई।
लोकपाल बिल पास न हो पाने पर बीजेपी के हमले का जवाब कांग्रेस ने भी दिया है। कानून मंत्री सलमान खुर्शीद ने बीजेपी पर निशाना साधते हुए कहा कि बीजेपी सेंस ऑफ हाउस के खिलाफ प्रस्ताव क्यों ले कर आई पहले बीजेपी इसका जवाब दे। साथ ही उन्होंने कहा कि जिन लोगों ने लोकसभा में बिल को समर्थन दिया था उन्होंने राज्यसभा में अपना रुख बदल दिया।
	विपक्ष को जवाब देना चाहिए कि आखिर उन्होंने ऐसा क्यों किया वहीं संसदीय कार्यमंत्री पवन कुमार बंसल ने विपक्ष के आरोपों को गलत बताते हुए कहा कि सरकार ने विपक्ष से कहा था कि लोकसभा में पास हुए लोकपाल बिल को राज्यसभा में पास करा दे लेकिन विपक्ष ने 187 संशोधन बिल पेश कर इस बिल को लटका दिया है।